《拟庾子山咏画屏风诗 其二十四》
清代·张鹤龄

斜阳下古台，画烛唤传杯。楚舞空江怨，燕筑暮云开。

片云移翠竹，零雨落黄梅。天北星辰指，江南书剑来。

作者简介：（1867—1908）江苏阳湖人，字长儒，号啸圃。光绪十八年进士。官至奉天提学使。工文章，通中外掌故。辛丑后规画京师大学堂章程。又主张废美国粤汉铁路借款合同以保国权。